**Z A P I S N I K**

sa 17. sjednice Odbora za statut i poslovnik Gradskog vijeća Grada Ivanić-Grada održane dana **24. travnja 2023.** godine s početkom u 16:00 sati u Gradskoj upravi Grada Ivanić-Grada, Park hrvatskih branitelja 1.

Prisutni članovi Odbora:

1. Željko Pongrac – predsjednik Odbora
2. Ivica Pokas – član
3. Željko Posilović- član
4. Ines Kralj Pokas – članica
5. Stela Češković – članica

G. Željko Pongrac – otvorio je 17. sjednicu Odbora za statut i poslovnik, konstatirao da su sjednici prisutni svi članovi Odbora te da se mogu donositi pravovaljane odluke.

Predsjednik Odbora dao je na glasovanje zapisnik sa 16. sjednice Odbora koji je jednoglasno usvojen.

Predsjednik Odbora dao je na raspravu predloženi dnevni red koji je jednoglasno usvojen.

**D N E V N I R E D**

1. **Razmatranje prijedloga Dječjeg vrtića Ivanić Grad za davanje vjerodostojnoga tumačenja članka 3. alineje 1. i 2. Odluke o sudjelovanju roditelja u cijeni redovitog programa Dječjeg vrtića Ivanić Grad («Službeni glasnik Grada Ivanić-Grada», broj 05/22) i davanje istoga**
2. **Razno.**

Rad po utvrđenom dnevnom redu:

**TOČKA 1.**

G. Željko Pongrac – ukratko je prijedlog Dječjeg vrtića Ivanić Grad za davanje vjerodostojnoga tumačenja članka 3. alineje 1. i 2. Odluke o sudjelovanju roditelja u cijeni redovitog programa Dječjeg vrtića Ivanić Grad («Službeni glasnik Grada Ivanić-Grada», broj 05/22) te je nakon kraće rasprave Odbor za statut i poslovnik jednoglasno donio sljedeće

**VJERODOSTOJNO TUMAČENJE**

ČLANKA 3. ALINEJE 1. I 2. ODLUKE O SUDJELOVANJU RODITELJA U CIJENI REDOVITOG PROGRAMA DJEČJEG VRTIĆA IVANIĆ GRAD

(„Službeni glasnik Grada Ivanić-Grada“, broj 05/22)

Glede primjene članka 3. alineje 1. i 2. Odluke o sudjelovanju roditelja u cijeni redovitog programa Dječjeg vrtića Ivanić-Grad („Službeni glasnik Grada Ivanić-Grada“, broj 05/22), u svezi ispunjenja pretpostavki za umanjenje cijene redovitog programa Dječjeg vrtića Ivanić Grad (u daljnjem tekstu: vrtić) za roditelje – korisnike usluge vrtića, - pod pojmom *„dulje od 10 radnih dana u mjesecu“* smatra se izostanak djeteta iz vrtića iz zdravstvenih razloga u trajanju duljem od 10 radnih dana u kontinuitetu u mjesecu za koji roditelj traži umanjenje cijene usluge vrtića,

- pod pojmom *„dulje od 30 dana“* smatra se izostanak djeteta iz vrtića iz zdravstvenih razloga u trajanju duljem od 30 kalendarskih dana u kontinuitetu odnosno cijeli mjesec za koji roditelj traži umanjenje cijene usluge vrtića,

- pod pojmom *„liječničke potvrde/dokumentacije“* smatra se potvrda/dokumentacija izdana od strane ovlaštenog liječnika primarne zdravstvene zaštite predškolske djece i/ili ustanove za obavljanje specijalističko-konzilijarnog liječenja i bolničkog liječenja. Vrtić je dužan umanjiti cijenu usluge vrtića u svakom slučaju dostave odgovarajuće liječničke potvrde/dokumentacije u skladu s ovim vjerodostojnim tumačenjem neovisno o ozbiljnosti zdravstvenog stanja djeteta.

Ovo vjerodostojno tumačenje ima pravnu snagu od dana stupanja na snagu Odluke o sudjelovanju roditelja u cijeni redovitog programa Dječjeg vrtića Ivanić-Grad („Službeni glasnik Grada Ivanić-Grada“, broj 05/22).

**TOČKA 2.**

Pod točkom razno pitanja i prijedloga nije bilo.

Dovršeno u 16:10 sati.

Zapisnik sastavila: Predsjednik Odbora:

Matea Rešetar Željko Pongrac, pravnik kriminalist